

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**PILNO METRAŽO FILMO GAMYBOS PASLAUGŲ**

**PIRKIMO SĄLYGOS**

1. **Bendrosios nuostatos**
   1. UAB Singing Fish (toliau – **Projekto vykdytojas**) vykdo ES struktūrinių fondų lėšomis remiamą projektą „Paslaugų skaitmeninimas įmonėje“, parengtą pagal 2014–2020 metų Europos Sąjungos fondų investicijų veiksmų programos 13 prioriteto „Veiksmų, skirtų COVID-19 pandemijos sukeltai krizei įveikti, skatinimas ir pasirengimas aplinką tausojančiam, skaitmeniniam ir tvariam ekonomikos atgaivinimui“ priemonę Nr. 13.1.1-LVPA-K-310 „Paskatos kultūros ir kūrybinių industrijų sektoriui kurti konkurencingus kultūros produktus“ (toliau – **Projektas**).
   2. Projekto vykdytojas nėra perkančioji organizacija pagal Viešųjų pirkimų įstatymo reikalavimus. Šis pirkimas atliekamas vadovaujantis Sutarties dėl ES veikimo principais – laisvo prekių judėjimo, įsisteigimo laisvės, laisvės teikti paslaugas, lygiateisiškumo, nediskriminavimo bei vienodo požiūrio, skaidrumo, proporcingumo ir abipusio pripažinimo principais, LR finansų ministro 2014 m. spalio 8 d. įsakymu Nr. 1K-316 „Dėl Projektų administravimo ir finansavimo taisyklių patvirtinimo“ (2022 m. lapkričio 11 d. redakcija) (toliau – **PAFT**), bei kitais šiam pirkimui aktualiais teisės aktais ir šiomis pirkimo sąlygomis.
   3. Neprisiimdamas jokios atsakomybės tiekėjų atžvilgiu, Projekto vykdytojas bet kuriuo metu iki pirkimo sutarties sudarymo gali nutraukti pirkimo procedūras savo iniciatyva dėl iš anksto nenumatytų aplinkybių ir privalo jas nutraukti, nustačius, kad buvo pažeisti lygiateisiškumo, nediskriminavimo, abipusio pripažinimo, proporcingumo ir skaidrumo principai ir atitinkamos padėties negalima ištaisyti.
   4. Tiekėjas pats padengia visas pasiūlymų rengimo ir pateikimo išlaidas, bei bet kokias kitas išlaidas, susijusias su dalyvavimu pirkime. Projekto vykdytojas neįsipareigoja atlyginti ir negali būti laikomas atsakingu už jokias pasiūlymo rengimo ir/ar kitas su dalyvavimu ir/ar pasirengimu dalyvauti pirkimo procedūrose susijusias išlaidas, įskaitant ir atvejus, kai pirkimo procedūros yra nutraukiamos Projekto vykdytojo iniciatyva, nepriklausomai nuo nutraukimo priežasčių.
   5. Pirkimas vykdomas konkurso būdu, procedūras vykdo pirkimo komisija (toliau – **Komisija**). Komisija veikia iki pirkimo sutarties su tiekėju pasirašymo arba iki sprendimo nutraukti pirkimą priėmimo.
   6. Kvietimas dalyvauti pirkime adresuojamas nenustatytam asmenų skaičiui ir automatiškai paskelbiamas svetainėje [www.esinvesticijos.lt](http://www.esinvesticijos.lt).
   7. Pirkimui neįvykus dėl to, kad nebuvo gauta nė vieno pirkėjo nustatytus reikalavimus atitinkančio tiekėjo pasiūlymo, Projekto vykdytojas pasilieka teisę pakartotinį pirkimą vykdyti PAFT 461.1 punkte nustatyta tvarka.
   8. Asmenys, įgalioti palaikyti tiesioginį ryšį su tiekėjais ir gauti iš jų pranešimus, susijusius su pirkimo procedūromis: Tomas Kajackas, tel.: +370 699 05810; el. paštas [kajackas@gmail.com](mailto:kajackas@gmail.com). Bet kokia informacija, pirkimo sąlygų paaiškinimai, pranešimai ar kitas Projekto vykdytojo ir tiekėjo susirašinėjimas yra vykdomas šiame punkte nurodytu elektroniniu paštu.
2. **Pirkimo objektas**
   1. Projekto vykdytojas ketina įsigyti pilno metražo istorinio filmo, kuriamo pagal Antano Šileikos romaną „Laikinai Jūsų“ scenarijaus sukūrimo, pasiruošimo filmavimui ir filmavimo post-produkcijos paslaugas (toliau – **Pirkimas**). Pilno metro filmo kūrimo procese privalo būti panaudota Projekto vykdytojo suteikta programinė įranga ir techninės priemonės. Pirkimo objekto pagrindinis kodas pagal Bendrąjį viešųjų pirkimų žodyną: 92100000 - Kino ir videofilmų paslaugos. Perkamų paslaugų techninės specifikacijos pateikiamos šio Pirkimo priede Nr. 1.
   2. Jei techninėje specifikacijoje apibūdinant Pirkimo objektą nurodytas konkretus modelis ar šaltinis, konkretus procesas ar prekės ženklas, patentas, tipai, konkreti kilmė ar gamyba, laikyti, kad priimtini ir savo savybėmis lygiaverčiai objektai.
   3. Filmo kūrimo veiklos turi būti užbaigtos ne vėliau kaip iki 2023-03-31. Sutarties vykdymo metu dėl nenumatytų aplinkybių (įskaitant paslaugų teikimo metu įvykusių teisės aktų pasikeitimų, įtakojančių veiklų vykdymą, pratęsto projekto vykdymo laikotarpio, itin nepalankių filmavimui oro sąlygų, pasikeitusių sutarties objekto parametrų, kitų objektyvių priežasčių), paslaugų teikimo terminas gali būti pratęstas Projekto vykdytojo sprendimu, neribotą kiekį kartų papildomam 30 kalendorinių dienų terminui. Šiame punkte nurodytas sutarties galiojimo termino pratęsimas yra galimas, jei yra atliktas Projekto sutarties keitimas pagal PAFT 19 skirsnį. Visi paslaugų teikimo pratęsimo terminai, viršijantys 2023-03-31 terminą, turi būti suderinti su viešąja įstaiga Inovacijų agentūra.
   4. Šis Pirkimas į dalis neskirstomas, todėl pasiūlymas turi būti pateiktas visam nurodytam paslaugų kiekiui.
   5. Alternatyvių pasiūlymų pateikti neleidžiama.
3. **Reikalavimai tiekėjų kvalifikacijai**
   1. Projekto vykdytojas, norėdamas išsiaiškinti, ar tiekėjas yra patikimas ir pajėgus įvykdyti šio Pirkimo sąlygas, nustato kvalifikacijos reikalavimus. Tiekėjas, pageidaujantis dalyvauti Pirkime, kartu su pasiūlymu turi pateikti įrodymus, kad jis atitinka kvalifikacinius reikalavimus.
   2. Tiekėjo kvalifikacija turi būti įgyta iki pasiūlymų pateikimo termino pabaigos ir tai turi būti užfiksuota patvirtinančiame dokumente.
   3. Jeigu Projekto vykdytojui kyla abejonių dėl tiekėjo tinkamumo, jis gali kreiptis į kompetentingas institucijas ar tiekėjo nurodytus trečiuosius asmenis, kad gautų visą reikiamą informaciją.
   4. Tiekėjų kvalifikacijos reikalavimai bei reikalaujami dokumentai ir informacija, patvirtinantys šiuos reikalavimus:


|  |  |  |
| --- | --- | --- |
| **Eil. Nr.** | **Kvalifikacijos reikalavimas** | **Kvalifikacijos reikalavimus įrodantys dokumentai** |
| 33.4.1. | Tiekėjas turi teisę verstis su Pirkimo objektu susijusia veikla (filmo gamyba). | Pateikiama: profesinių ar veiklos tvarkytojų, valstybės įgaliotų institucijų pažymos, kaip yra nustatyta toje valstybėje narėje, kurioje tiekėjas registruotas, ar priesaikos deklaracija, liudijanti tiekėjo teisę verstis nurodyta veikla. Lietuvos Respublikoje registruotas tiekėjas pateikia: VĮ Registrų centro išduotą Lietuvos Respublikos juridinių asmenų registro išplėstinį išrašą ar kitus lygiaverčius dokumentus, patvirtinančius tiekėjo teisę verstis nurodyta veikla, asmuo, besiverčiantis individualia veikla turint verslo liudijimą pateikia individualios veiklos pažymą ar verslo liudijimą bei kitus dokumentus, patvirtinančius teisę verstis nurodyta veikla. |
| 33.4.2. | Tiekėjas per pastaruosius 5 metus iki pasiūlymo pateikimo termino pabaigos arba per laiką nuo tiekėjo įregistravimo dienos (jeigu tiekėjas vykdė veiklą trumpiau nei 5 metus) sukūrė bent 1 (vieną) panašaus pobūdžio filmą (pilno metražo arba daugiaserijinį filmą), kurio vertė yra ne mažesnė kaip 350 000 EUR be PVM. | Pateikiama: pagrindinių per paskutinius 5 metus sukurtų pilno metražo arba daugiaserijinių filmų sąrašas, kuriame nurodytas filmo gamybos paslaugų aprašymas, filmo gamybos bendros sumos, filmo gamybos užsakymo ir veiklų įgyvendinimo galutinė data, nurodomi užsakovai (paslaugų gavėjai – tiek viešieji, tiek privatieji), įvardinami kontaktiniai asmenys.  Projekto vykdytojui paprašius, tiekėjas ne vėliau kaip per 3 darbo dienas įsipareigoja pateikti Užsakovo (-ų), kuriam (-iems) įvykdyta sutartis (-ys) teigiamą (-us) atsiliepimą (-us) apie sėkmingai (tinkamai ir laiku) įvykdytą (-as) sutartį (-is). |
| 33.4.3. | Tiekėjas turi turėti ar gali pasitelkti sutarties vykdymui kvalifikuotus specialistus, galinčius suteikti reikalaujamas paslaugas:  1) scenarijaus autorių, kuris per pastaruosius 5 metus iki pasiūlymo pateikimo termino pabaigos yra parašęs bent vieną istorinės tematikos scenarijų pilno metražo arba daugiaserijiniam filmui pagal kurį buvo sukurtas filmas;  2) režisierių, kuris per pastaruosius 5 metus iki pasiūlymo pateikimo termino pabaigos yra režisavęs bent vieną pilno metražo arba daugiaserijinį filmą, kuris buvo pabaigtas kurti;  3) prodiuserį, kuris per pastaruosius 5 metus iki pasiūlymo pateikimo termino pabaigos yra prodiusavęs bent vieną pilno metražo arba daugiaserijinį filmą, kuris buvo pabaigtas kurti;  4) kompiuterinės grafikos koordinatorių, kuris turi 3 metų patirtį kuriant specialiuosius efektus (VFX), 3D programomis (Houdini, Maya, 3Ds Max, Cinema 4D arba lygiaverte) ir yra sukūręs animacijos ir/ar specialiuosius efektus bent viename pilno metražo arba daugiaserijiniame filme, kuris buvo pabaigtas kurti;  Tiekėjas gali siūlyti specialistą vienai ar kelioms pozicijoms, jei šis asmuo atitinka keliamus reikalavimus. | Pateikiama: Tiekėjo ar jo įgalioto asmens parašu patvirtintas specialistų, kurie bus atsakingi už sutarties vykdymą, sąrašas, kuriame nurodomi specialistų vardai ir pavardės, jų pareigos vykdant sutartį (aiškiai nurodant filmo pavadinimą, tipą (pilno metražo ar daugiaserijinis), filmo trukmę, gamybos pabaigos datą, filmo sukūrimo vertę, internetinę nuorodą į Lietuvos kino centro tvarkomą filmų registrą (<https://www.lkc.lt/registras-ir-statistika/filmu-registras>), kurioje matytųsi siūlomo specialisto vaidmuo kuriant filmą.  Kompiuterinės grafikos koordinatoriaus pozicijai pateikiamas siūlomo specialisto darbinės veiklos aprašymas, iš kurio būtų galima įvertinti specialisto turimą patirtį nurodytoje srityje: nurodomi įvykdyti projektai, projekto vykdymo metu suteiktų paslaugų ir naudotos programinės įrangos trumpas aprašymas, paslaugų teikimo pradžia ir pabaiga (mėnesio tikslumu), užsakovai ir jų kontaktinė informacija ir (ar) kita patirtį pagrindžianti informacija.  Rašytinis specialistų įsipareigojimas, kuriame pažymima, jog yra jis susipažinęs su pirkimo dokumentais, pasiūlyme pateikta informacija apie jo kvalifikaciją yra teisinga ir laimėjimo atveju vykdys jam priskiriamas pareigas visą sutarties galiojimo laikotarpį. |

* 1. Jei tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, tiekėjas Projekto vykdytojui įsipareigoja, kad Pirkimo sutartį vykdys tik tokią teisę turintys asmenys.
  2. Tiekėjai gali remtis kitų ūkio subjektų pajėgumais, kurių kvalifikacija remiasi siekdami atitikti Pirkimo sąlygose nustatytus kvalifikacijos reikalavimus. Remdamiesi kitų ūkio subjektų pajėgumais, tiekėjai neatsižvelgia į tai, koks teisinis ryšys sieja tiekėją ir ūkio subjektus, kurių pajėgumais jie remiasi. Šiuo atveju, tiekėjai privalo įrodyti, kad vykdant viešojo pirkimo sutartį tie ištekliai jiems bus prieinami. Tam įrodyti tiekėjai turi pateikti sutarčių ar kitų dokumentų nuorašus (*pateikiamos skaitmeninės dokumentų kopijos*), kurie patvirtintų, kad tiekėjams kitų ūkio subjektų ištekliai bus prieinami ir galimi naudotis per visą sutartinių įsipareigojimų vykdymo laikotarpį.Tokiomis pačiomis sąlygomis ūkio subjektų grupė gali remtis ūkio subjektų grupės dalyvių arba kitų ūkio subjektų pajėgumais.
  3. Kai tiekėjas remiasi kitų ūkio subjektų pajėgumais, atsižvelgdamas į Pirkimo sąlygų nustatytus ekonominio pajėgumo reikalavimus (Pirkimo sąlygų 3.4.2. punktas) Projekto vykdytojas reikalauja, kad tiekėjas ir ūkio subjektai, kurių pajėgumais remiamasi, prisiimtų solidarią atsakomybę už sutarties įvykdymą. Jei remiamasi ūkio subjekto pajėgumais, siekiant atitikti Pirkimo sąlygų 3.4.2. punkto reikalavimus, Projekto vykdytojui su pasiūlymu turi būti pateikta šio ūkio subjekto pasirašyta neatšaukiama laidavimo sutartis, patvirtinanti, kad subjektas, kurio pajėgumais remiamasi, įsipareigoja solidariai atsakyti už tiekėjo įsipareigojimų pagal Pirkimo sutartį vykdymą ir atlyginti bet kokią žalą, kuri kiltų dėl tiekėjo netinkamo įsipareigojimų vykdymo ar nevykdymo. Jeigu ūkio subjektas pasiūlyme nėra nurodomas, šio ūkio subjekto pajėgumais remtis negalima.
  4. Jei bendrą pasiūlymą pateikia ūkio subjektų grupė, Pirkimo dokumentų nustatytus kvalifikacijos reikalavimus turi atitikti visi ūkio subjektų grupės nariai kartu (ūkio subjektų grupės narių turima patirtis sumuojama), atsižvelgiant į jų prisiimamus įsipareigojimus.


1. **Kitų ūkio subjektų dalyvavimas pirkimo procedūrose**
   1. Jei Pirkimo procedūrose dalyvauja ūkio subjektų grupė, ji pateikia jungtinės veiklos (partnerystės) sutartį arba jos kopiją (pateikiamas skenuotas dokumentas elektroninėje formoje). Jungtinės veiklos (partnerystės) sutartyje turi būti nurodyti kiekvienos šios sutarties šalies įsipareigojimai vykdant numatomą sudaryti Pirkimo sutartį, šių įsipareigojimų vertės dalis bendroje sutarties vertėje. Sutartis turi numatyti solidarią visų šios sutarties šalių atsakomybę už prievolių Projekto vykdytojui nevykdymą. Taip pat sutartyje turi būti numatyta, kuris asmuo atstovauja ūkio subjektų grupę (su kuo Projekto vykdytojas turėtų bendrauti pasiūlymo vertinimo metu kylančiais klausimais ir teikti su pasiūlymo įvertinimu susijusią informaciją).
2. **Pasiūlymų rengimas, pateikimas, keitimas** 
   1. Pateikdamas pasiūlymą tiekėjas sutinka su šiomis konkurso sąlygomis ir patvirtina, kad jo pasiūlyme pateikta informacija yra teisinga ir apima viską, ko reikia tinkamam pirkimo sutarties įvykdymui. Tiekėjas atsako už atidų visų Pirkimo dokumentų išnagrinėjimą, už patikimos informacijos apie visas sąlygas bei įsipareigojimus, galinčius turėti įtakos pasiūlymo kainai ar pobūdžiui, gavimą ir pateikimą projekto vykdytojui. Jei tiekėjas laimės Pirkimą, nebebus priimtas joks reikalavimas pakeisti siūlomas kainas arba sąlygas, grindžiamas klaidomis ar praleidimais.
   2. Visi dokumentai turi būti pateikti elektronine forma lietuvių ir/arba anglų kalbomis, t.y. tiesiogiai suformuoti elektroninėmis priemonėmis arba pateikiamos skaitmeninės dokumentų kopijos. Pateikiami dokumentai arba skaitmeninės dokumentų kopijos turi būti prieinami naudojant nediskriminuojančius, visuotinai prieinamus failų formatus (pvz. *pdf, jpg, docx* ir kt.). Teikiant failus rekomenduojame naudoti failų glaudinimo programas (*zip, 7-zip, rar*). Tiekėjo pasiūlymas turi būti pasirašytas tiekėjo arba jo įgalioto asmens.
   3. Tiekėjas gali pateikti tik vieną pasiūlymą – individualiai arba kaip ūkio subjektų grupės dalyvis. Jei tiekėjas pateikia daugiau kaip vieną pasiūlymą arba kaip ūkio subjektų grupės narys dalyvauja teikiant kelis pasiūlymus, visi tokie pasiūlymai bus atmesti.
   4. Pasiūlyme turi būti nurodytas jo galiojimo terminas. Pasiūlymas turi galioti ne trumpiau kaip 60 kalendorinių dienų nuo pasiūlymų pateikimo termino pabaigos. Jeigu pasiūlyme nenurodytas jo galiojimo laikas, laikoma, kad pasiūlymas galioja tiek, kiek numatyta Pirkimo dokumentuose. Jei pasiūlyme nurodytas pasiūlymo galiojimo laikas yra trumpesnis nei nurodyta šiame punkte, laikoma, kad pasiūlymas neatitinka Pirkimo dokumentuose nustatytų reikalavimų. Projekto vykdytojas turi teisę prašyti, kad tiekėjai pratęstų jų galiojimą iki konkrečiai nurodyto laiko. Tiekėjas gali atmesti tokį prašymą.
   5. Tiekėjas, pateikdamas pasiūlymą, turi siūlyti visą nurodytą paslaugų apimtį. Tiekėjas pasiūlymą privalo pateikti pagal Pirkimo sąlygų 2 priede pateiktą formą.
   6. Pasiūlyme nurodomos kainos pateikiamos eurais, turi būti išreikštos ir apskaičiuotos taip, kaip nurodyta Pirkimo sąlygųpriedo Nr. 2 pasiūlymo formoje. Apskaičiuojant kainą, turi būti atsižvelgta į visą Pirkime nurodytą apimtį, į techninės specifikacijos reikalavimus ir pan. Į kainą turi būti įskaityti visi mokesčiai ir visos tiekėjo išlaidos, medžiagų, kitų paslaugų ir kitos išlaidos, reikalingos Pirkimo objektui įgyvendinti. Tuo atveju, kai pasiūlymą teikia užsienio teikėjai, pasiūlymuose nurodoma pasiūlymo kaina, į kurią turi būti įskaičiuoti visi mokesčiai, išskyrus PVM ir visos tiekėjo galimos išlaidos būtinos tinkamam Pirkimo sutarties įvykdymui.
   7. Pasiūlymą sudaro elektorinėmis priemonėmis Projekto vykdytojui pateiktų dokumentų elektroninėje formoje, duomenų ir atsakymų visuma:
      1. Užpildyta pasiūlymo forma (Pirkimo sąlygų priedas Nr.2);
      2. Pirkimo sąlygose nurodytus minimalius kvalifikacijos reikalavimus pagrindžiantys dokumentai (Pirkimo sąlygų 3.4.);
      3. Jei bendrą pasiūlymą teikia ūkio subjektų grupė - jungtinės veiklos sutarties kopija (Pirkimo sąlygų 4.1.);
      4. Įgaliojimas pasirašyti pasiūlymą ir/ar kitus dokumentus (jeigu pasiūlymą pasirašo ne tiekėjo vadovas);
      5. kita Pirkimo sąlygose prašoma informacija ir (ar) dokumentai.
   8. Tiekėjas pasiūlyme gali nurodyti ar jo pasiūlyme yra konfidencialios informacijos. Konfidencialia informacija gali būti, įskaitant, bet ja neapsiribojant, komercinė (gamybinė) paslaptis ir konfidencialieji pasiūlymų aspektai. Konfidencialia negalima laikyti informacijos nurodytos Viešųjų pirkimų įstatymo 20 straipsnio 2 dalyje. Projekto vykdytojas, Komisija, jos nariai ar ekspertai ir kiti asmenys negali tretiesiems asmenims atskleisti iš tiekėjo gautos informacijos, kurią tiekėjas nurodė kaip konfidencialią. Jei tiekėjas nenurodė konfidencialios informacijos, laikoma, kad tokios tiekėjo pasiūlyme nėra.
   9. Elektroninis pasiūlymas turi būti pateiktas iki **2023 m. vasario 13 d. 11.00 val**. (Lietuvos Respublikos laiku) elektroniniu adresu production@singingfish.lt. Vėliau gautas pasiūlymas yra nepriimtinas ir nenagrinėjamas. Projekto vykdytojas neatsako už elektroninius sutrikimus ar kitus nenumatytus atvejus, dėl kurių pasiūlymai nebuvo gauti ar teikti pavėluotai. Atsižvelgiant į tai, tiekėjams siūloma rengti pasiūlymus taip, kad liktų pakankamai laiko jiems laiku ir tinkamai pateikti.
   10. Nesibaigus pasiūlymų pateikimo terminui Projekto vykdytojas turi teisę jį pratęsti. Apie naują pasiūlymų pateikimo terminą Projekto vykdytojas praneša raštu visiems tiekėjams, gavusiems šias Pirkimo sąlygas bei paskelbia apie tai Europos Sąjungos fondų investicijų svetainėje [www.esinvesticijos.lt](http://www.esinvesticijos.lt).
   11. Tiekėjas iki galutinio pasiūlymų pateikimo termino turi teisę pakeisti arba atšaukti savo pasiūlymą. Toks pakeitimas arba pranešimas, kad pasiūlymas atšaukiamas, pripažįstamas galiojančiu, jeigu Projekto vykdytojas jį gauna pateiktą raštu iki pasiūlymų pateikimo termino pabaigos nurodytu elektroniniu adresu.
3. **Pirkimo sąlygų paaiškinimas ir patikslinimas**
   1. Pirkėjas nerengs susitikimų su tiekėjais dėl Pirkimo dokumentų paaiškinimų. Pirkėjas atsako į kiekvieną Tiekėjo rašytinį prašymą paaiškinti Pirkimo sąlygas, jeigu prašymas gautas ne vėliau kaip prieš 3 darbo dienas iki Pirkimo pasiūlymų pateikimo termino pabaigos nurodytu elektroniniu paštu. Į laiku gautą tiekėjo prašymą paaiškinti Pirkimo sąlygas Projekto vykdytojas atsako ne vėliau kaip per 2 darbo dienas nuo jo gavimo dienos ir ne vėliau kaip likus 2 darbo dienoms iki pasiūlymų pateikimo termino pabaigos. Projekto vykdytojas, atsakydamas tiekėjui, kartu siunčia paaiškinimus ir visiems kitiems tiekėjams, bei paskelbia apie tai Europos Sąjungos struktūrinės paramos svetainėje [www.esinvesticijos.lt.](http://www.esinvesticijos.lt.)
   2. Nesibaigus pasiūlymų pateikimo terminui, bet ne vėliau kaip likus 2 darbo dienoms iki pasiūlymų pateikimo termino pabaigos, Projekto vykdytojas turi teisę savo iniciatyva paaiškinti, patikslinti Pirkimo sąlygas.
   3. Jei paskelbus kvietimą dalyvauti Pirkime yra keičiama pasiūlymams parengti reikalinga informacija, taip pat kai tiekėjams teikiami dokumentų paaiškinimai (patikslinimai) (pavyzdžiui, keičiami ir (ar) tikslinami kvalifikacijos reikalavimai), Projekto vykdytojas PAFT 458 punkte nustatyta tvarka paskelbia pakeistą kvietimą dalyvauti Pirkime.
   4. Bet kokia informacija, Pirkimo sąlygų paaiškinimai, pranešimai ar kitas susirašinėjimas yra vykdomas Pirkimo sąlygų 1.8. punkte nurodytais rekvizitais.
4. **Susipažinimas su pasiūlymais**
   1. Su pateiktais pasiūlymais susipažinimas vyks elektroniniu būdu. Komisijos posėdžio, kuriame vyks susipažinimo su pasiūlymais procedūra, pradžia yra Pirkimo sąlygų 5.8. p. nurodyta data ir laikas (Lietuvos Respublikos laiku). Tiekėjai ar jų atstovai susipažinimo su pateiktais pasiūlymais procedūroje nedalyvauja.
   2. Įvykus elektroninių vokų su pasiūlymais susipažinimo procedūrai Projekto vykdytojas neteikia informacijos tiekėjams apie pasiūlymus pateikusius tiekėjus, pasiūlytas kainas, kol bus įvertinti pasiūlymai ir nustatyta pasiūlymų eilė. Informaciją apie tiekėjus ir jų pateiktų pasiūlymų kainas, teikia tik po pasiūlymų eilės nustatymo.
   3. Tolimesnes pasiūlymų nagrinėjimo, vertinimo ir palyginimo procedūras Komisija atlieka konfidencialiai, tiekėjams ar jų įgaliotiems atstovams nedalyvaujant.
5. **Pasiūlymų nagrinėjimas ir pasiūlymų atmetimo priežastys**
   1. Pirkimui pateiktus pasiūlymus nagrinėja ir vertina Komisija, prireikus pasitelkusi ekspertus. Pasiūlymai nagrinėjami, vertinami ir lyginami konfidencialiai, nedalyvaujant pasiūlymus pateikusių tiekėjų atstovams.
   2. Tikrinama ar tiekėjai pasiūlymuose pateikė tikslius ir išsamius duomenis apie savo kvalifikaciją ir ar tiekėjo kvalifikacija atitinka minimalius kvalifikacijos reikalavimus.
   3. Tikrinama ar tiekėjo pasiūlyta kaina nėra per didelė ir Projekto vykdytojui nepriimtina. Laikoma, kad pasiūlyta kaina yra per didelė ir nepriimtina, jeigu ji viršija Projekto vykdytojo Pirkimui skirtas lėšas.
   4. Tikrinama, ar nebuvo pasiūlyta neįprastai maža kaina. Jeigu pateiktame pasiūlyme nurodyta kaina yra neįprastai maža, Komisija gali tiekėjo paprašyti per Komisijos nurodytą terminą pagrįsti neįprastai mažą pasiūlymo kainą, ir, esant poreikiui, paprašyti pateikti detalų kainos sudėtinių dalių pagrindimą. Neįprastai maža kaina laikoma tokia, jeigu ji yra 30 ir daugiau procentų mažesnė už visų tiekėjų, kurių pasiūlymai neatmesti dėl kitų priežasčių. Jeigu tiekėjas nepateikia kainos pagrįstumo įrodymų, Projekto vykdytojas atmeta tiekėjo pasiūlymą.
   5. Jeigu tiekėjas pateikė netikslius, neišsamius ar klaidingus dokumentus ar duomenis apie atitiktį Pirkimo dokumentų reikalavimams arba šių dokumentų ar duomenų trūksta, Projekto vykdytojas, nepažeisdamas lygiateisiškumo ir skaidrumo principų, prašo tiekėją šiuos dokumentus ar duomenis patikslinti, papildyti arba paaiškinti per jos nustatytą protingą terminą. Tikslinami, papildomi, paaiškinami ir pateikiami nauji gali būti tik dokumentai ar duomenys dėl atitikties kvalifikacijos reikalavimams, jungtinės veiklos sutarties ir dokumentai, nesusiję su pirkimo objektu, jo techninėmis charakteristikomis, sutarties vykdymo sąlygomis ar pasiūlymo kaina.
   6. Projekto vykdytojas gali prašyti tiekėjų patikslinti, papildyti arba paaiškinti savo pasiūlymus, tačiau jis negali prašyti, siūlyti arba leisti pakeisti pasiūlymo esmės – pakeisti kainą arba padaryti kitų pakeitimų, dėl kurių Pirkimo dokumentų reikalavimų neatitinkantis pasiūlymas taptų atitinkantis Pirkimo dokumentų reikalavimus.
   7. Pasiūlymas atmetamas, jeigu nustatoma, kad:
      1. Tiekėjas pateikė daugiau nei vieną pasiūlymą (atmetami visi tiekėjo pasiūlymai) arba kaip ūkio subjektų grupės narys dalyvauja teikiant kelis pasiūlymus;
      2. pasiūlymą pateikęs tiekėjas apie nustatytų reikalavimų atitikimą pateikia melagingą informaciją, kurią Projekto vykdytojas gali įrodyti bet kokiomis teisėtomis priemonėmis;
      3. pasiūlymą pateikęs tiekėjas neatitinka nustatytų kvalifikacijos reikalavimų arba tiekėjas pateikė netikslius, neišsamius ar klaidingus dokumentus ar duomenis dėl atitikties kvalifikacijos reikalavimam arba šių dokumentų ar duomenų nepateikė ir, Projekto vykdytojui prašant, jų nepateikė ar nepatikslino;
      4. tiekėjas per nurodytą terminą neištaiso aritmetinių klaidų ir (ar) nepaaiškina pasiūlymo;
      5. pasiūlymas neatitinka Pirkimo dokumentuose nustatytų reikalavimų;
      6. pateiktame pasiūlyme nurodyta kaina buvo per didelė ir Projekto vykdytojui nepriimtina;
      7. pateiktame pasiūlyme nurodyta kaina yra neįprastai maža ir Projekto vykdytojui pareikalavus tiekėjas nepateikia tinkamų kainos pagrįstumo įrodymų;
   8. Apie pasiūlymo atmetimą ir atmetimo priežastis tiekėjas informuojamas raštu per vieną darbo dieną nuo šio sprendimo priėmimo dienos.
6. **Derybos** 
   1. Jei Projekto vykdytojo netenkina pateikti pasiūlymai, Komisijos sprendimu visi Pirkimo sąlygose nustatytus minimalius reikalavimus atitinkantys tiekėjai gali būti kviečiami deryboms. Derybos yra vykdomos su visais tiekėjais, kurių pasiūlymai nebuvo atmesti. Derybų metu tiekėjams pateikiama ta pati informacija. Derybų rezultatai įforminami protokolu.
   2. Derybos gali būti vykdomos dėl visų perkamų paslaugų charakteristikų, įskaitant kainą, kokybę, komercines sąlygas ir socialinius, aplinkosaugos ir inovacinius aspektus. Nesiderama dėl minimalių reikalavimų, taikomų Pirkimo objektui, tiekėjų kvalifikacijai, tiekėjų pasiūlymų vertinimo kriterijų ir esminių Pirkimo sutarties sąlygų.
   3. Komisija, įvertinusi tiekėjų kvalifikaciją ir pasiūlymus, visiems tiekėjams, kurių pasiūlymai nebuvo atmesti, raštu nurodys laiką, kada reikia atvykti į derybas.
   4. Derybų procedūrų metu Komisija tretiesiems asmenims neatskleidžia jokios iš teikėjo gautos informacijos be jo sutikimo. Derybos vykdomos su kiekvienu tiekėju atskirai, derybos protokoluojamos. Derybų protokolą pasirašo Komisijos pirmininkas ir tiekėjo, su kuriuo derėtasi, įgaliotas atstovas. Jei tiekėjas ar jo įgaliotas atstovas neatvyko į derybas, Komisija surašo protokolą, kuriame nurodo apie tiekėjo neatvykimą, ir jį pasirašo visi komisijos nariai.
   5. Derybų galutiniai pasiūlymai yra šalių pasirašyti derybų protokolai bei pirminiai pasiūlymai, kiek jie nebuvo pakeisti derybų metu. Galutiniai pasiūlymai vertinami šiose pirkimo sąlygose nustatyta tvarka.
   6. Baigus derybas ir įvertinus galutinius pasiūlymus patvirtinama galutinė pasiūlymų eilė. Jei tiekėjas neatvyko į derybas, sudarant galutinę pasiūlymų eilę, vertinamas pirminis neatvykusio tiekėjo pasiūlymas.
7. **Pasiūlymų vertinimas** 
   1. Komisijos neatmesti pasiūlymai vertinami pagal sąnaudų ir kokybės santykį. Pasiūlymų vertinimas bus atliekamas pagal vertinimo kriterijus ir jų lyginamuosius svorius, pateiktus žemiau esančioje lentelėje:

|  |  |
| --- | --- |
| **Vertinimo kriterijai** | **Lyginamasis svoris ekonominio naudingumo įvertinime** (X) |
| Pirmas kriterijus – Pasiūlymo kaina (C) | 80 |
| Antras kriterijus – Siūlomo režisieriaus patirtis (T) | 20 |

* 1. Ekonominis naudingumas (S) apskaičiuojamas sudedant tiekėjo pasiūlymo kainos (C) ir kitų kriterijų (T) balus:



* 1. Pasiūlymo kainos (C) balai apskaičiuojami mažiausios pasiūlytos kainos (Cmin) ir vertinamo pasiūlymo kainos (Cp) santykį padauginant iš kainos lyginamojo svorio (X):



* 1. Kriterijaus „Siūlomo režisieriaus patirtis (T)“ balai skiriami už tiekėjo režisieriaus, kuris siūlomas sutarties vykdymui pastarųjų 5 metų patirtį režisuojant pilno metražo arba daugiaserijinius filmus:

|  |  |
| --- | --- |
| **Režisieriaus, kuris siūlomas sutarties vykdymui, patirtis** **per pastaruosius 5 metus režisuojant pilno metražo arba daugiaserijinius filmus** | **Ekonominio naudingumo balai, kurie bus suteikti šiam kriterijui** |
| Užbaigtų filmų skaičius 1 | 0 |
| Užbaigtų filmų skaičius 2-3 | 5 |
| Užbaigtų filmų skaičius 4-5 | 10 |
| Užbaigtų filmų skaičius 6-7 | 15 |
| Užbaigtų filmų skaičius 8 ir daugiau | 20 |

Pastaba: už kiekvieną daugiaserijinio filmo užbaigtą sezoną skiriama po vieną balą.

* 1. Tais atvejais, kai kelių dalyvių pasiūlymų ekonominis naudingumas yra vienodas, nustatant pasiūlymų eilę, pirmesnis į šią eilę įrašomas dalyvis, kurio pasiūlymas pateiktas anksčiausiai.
  2. Skaičiuojant kainas ir vertinant pasiūlymus 2-as (antras) dėmuo po kablelio turi būti apvalinamas.

1. **Informavimas apie pirkimo procedūrų rezultatus** 
   1. Išnagrinėjusi, įvertinusi ir palyginusi pateiktus pasiūlymus, Komisija nustato pasiūlymų eilę. Pasiūlymai šioje eilėje surašomi ekonominio naudingumo mažėjimotvarka. Jeigu kelių pateiktų pasiūlymų ekonominio naudingumo rezultatai yra vienodi, nustatant pasiūlymų eilę pirmesnis į šią eilę įrašomas tiekėjas, kurio pasiūlymas įregistruotas anksčiausiai.
   2. Komisija suinteresuotiems dalyviams, ne vėliau kaip per 3 (tris) darbo dienas raštu praneša apie priimtą sprendimą nustatyti laimėjusį pasiūlymą, dėl kurio bus sudaroma Pirkimo sutartis.
   3. Tais atvejais, kai pasiūlymą pateikė tik vienas tiekėjas, pasiūlymų eilė nenustatoma ir jo pasiūlymas laikomas laimėjusiu, jeigu nebuvo atmestas pagal šių Pirkimo sąlygų nuostatas.
   4. Tiekėjas yra skelbiamas laimėjusiu Pirkimą ir jis kviečiamas sudaryti sutartį, nurodant laiką iki kada reikia sudaryti Pirkimo sutartį.
2. **Pirkimo sutarties sudarymas ir kitos sąlygos**
   1. Projekto vykdytojas sudaryti Pirkimo sutartį siūlo tam dalyviui, kurio pasiūlymas pripažintas laimėjusiu. Jeigu tiekėjas, kurio pasiūlymas pripažintas laimėjusiu, pranešimu raštu atsisako sudaryti Pirkimo sutartį, arba jei tiekėjo pateikta informacija yra melaginga, arba tiekėjas iki Projekto vykdytojo nurodyto laiko neatvyksta sudaryti Pirkimo sutarties, arba atsisako sudaryti Pirkimo sutartį Pirkimo dokumentuose nustatytomis sąlygomis, laikoma, kad jis atsisakė sudaryti Pirkimo sutartį. Tuo atveju, Projekto vykdytojas siūlo sudaryti Pirkimo sutartį tiekėjui, kurio pasiūlymas pagal nustatytą pasiūlymų eilę yra pirmas po tiekėjo, atsisakiusio sudaryti Pirkimo sutartį.
   2. Pirkimo sutartis pasirašoma su laimėjusį pasiūlymą pateikusiu tiekėju šiose konkurso sąlygose nustatytomis sąlygomis, vadovaujantis PAFT ir Civiliniu kodeksu.
   3. Projekto vykdytojas, ne vėliau kaip per 3 darbo dienas po Pirkimo sutarties sudarymo, informuoja raštu visus pasiūlymus pateikusius tiekėjus apie pirkimo sutarties sudarymą, nurodydamas tiekėją su kuriuo sudaryta pirkimo sutartis, bei jo pasiūlytą kainą.
   4. Tiekėjams pasiūlymų rengimo ir dalyvavimo konkurse / derybose išlaidos neatlyginamos.
   5. Projekto vykdytojas bet kuriuo metu iki pirkimo sutarties sudarymo turi teisę nutraukti Pirkimo procedūras, jeigu atsirado aplinkybių, kurių nebuvo galima numatyti. Priėmęs sprendimą nutraukti Pirkimo procedūras, Projekto vykdytojas ne vėliau kaip per 3 darbo dienas nuo sprendimo priėmimo apie šį sprendimą praneša visiems pasiūlymus pateikusiems tiekėjams, o jeigu Pirkimo procedūros nutraukiamos iki galutinio pasiūlymo pateikimo termino, visiems Pirkimo sąlygas ir (arba) Pirkimų dokumentus įsigijusiems tiekėjams.
   6. Pirkimo sutarties sąlygos, įskaitant, bet neapsiribojant, sutarties atsiskaitymo sąlygos ir tvarka yra pateiktos Pirkimo sąlygų priede Nr. 3.
   7. Pirkimo sąlygų priedai:

* Techninė specifikacija;
* Pasiūlymo forma;
* Sutarties projektas.

Pirkimo sąlygų priedas Nr. 1

**FILMO GAMYBOS PASLAUGŲ**

**TECHNINĖ SPECIFIKACIJA**

Projekto vykdytojas vykdo ES struktūrinių fondų lėšomis remiamą projektą „Paslaugų skaitmeninimas įmonėje“, parengtą pagal 2014–2020 metų Europos Sąjungos fondų investicijų veiksmų programos 13 prioriteto „Veiksmų, skirtų COVID-19 pandemijos sukeltai krizei įveikti, skatinimas ir pasirengimas aplinką tausojančiam, skaitmeniniam ir tvariam ekonomikos atgaivinimui“ priemonę Nr. 13.1.1-LVPA-K-310 „Paskatos kultūros ir kūrybinių industrijų sektoriui kurti konkurencingus kultūros produktus“.

Projekto tikslas - sukurti pilno metro filmą (toliau – filmas), pagal Antano Šileikos romaną „Laikinai Jūsų“, optimizuojant pilno metro filmo kūrimo procesą ir naudojant Debesijos technologinius sprendimus, diegiant veiklų optimizavimą užtikrinančią programinę įrangą bei tam būtinas technines priemones.

Projekto vykdytojas savo veikloje diegia gamybos valdymo ir planavimo programą „StudioBinder“. Į Debesiją bus perkeliamas pilno metro filmo kūrimo procesas, užtikrinantis nuotoliniu būdu dirbančių darbuotojų įsitraukimą, naudojant suderintą programinę įrangą, užtikrinant atskirų kūrimo etapų sinchronizaciją. Programa leidžia kurti, saugoti ir bendrinti daugelio skirtingų formatų gamybos dokumentus.

Projekto vykdytojas savo veikloje taip pat diegia bendradarbiavimo realiuoju laiku platformą „Evercast“, kuri užtikrina galimybę vykdyti apjungtas vaizdo konferencijas, HD tiesioginę transliaciją ir viso spektro garsą vienoje platformoje. Taip pat diegiama scenarijaus sukūrimui naudojama programa „Final Draft“, kuri leidžia visai filmavimo grupei pasiekti scenarijų, realiu laiku matyti pakeitimus, visus komentarus kaupti skaitmeniniu būdu, realiu laiku atlikti redakcinius pakeitimus, operatyviai reaguoti įvykus scenarijaus pasikeitimams. Dekoracijų gamybos sąnaudos mažinamos programinės sistemos „Virtual production set“ pagalba.

1. Filmo pobūdis ir trukmė: filmas kuriamas pagal Antano Šileikos romaną „Laikinai Jūsų“; filmo pobūdis – istorinis filmas; filmo trukmė – 90 min.;
2. Pilno metro filmo kūrimą sudaro šie etapai: (i) scenarijaus kūrimas; (ii) pasiruošimas filmavimui; (iii) filmavimas; (iv) post-produkcija (montažas, vaizdo baigiamieji darbai, garso baigiamieji darbai);
3. Paslaugų atlikimo terminai: (i) Siužeto, scenarijaus versija derinimui turi būti pateikta per 10 darbo dienų nuo sutarties pasirašymo; galutinė scenarijaus sukūrimo paslauga turi būti suteikta per 3 darbo dienas pateikus pastabas; (i) pasiruošimas filmavimui ir filmavimas vykdomas per 50 kalendorinių dienų po galutinio scenarijaus suderinimo dienos; (iv) post-produkcija atliekama filmavimo metu/po filmavimo iki 2023-03-31. Filmo kūrimo veiklos turi būti užbaigtos ne vėliau kaip iki 2023-03-31.
4. Filmo idėja turi atspindėti pagrindines knygos siužeto linijas. Pageidautina filmo seka: 1920-ais, bėgdamas nuo chaoso sovietinės Rusijos pradžioje, carinės armijos kontržvalgybos agentas grįžta į gimtąją Lietuvą. Čia jis tikisi įkurti verslą ir gyventi ramų gyvenimą, tačiau grįžus Lietuvos karinės žvalgyba pasiūlo dirbti jiems; grįžęs į Lietuvą jis taip pat susiduria su vidiniais jausmų konfliktais. Visa to šešėlyje, agentas pradeda simpatizuoti savo pusseserei ir tai juos nuveda iki romano; po kelių sėkmingų užduočių, jis paskiriamas kontržvalgybos viršininku ir pavedama užduotis - demaskuoti komunistų grupuotę Kaune. Filmo eigoje, jam pavyksta demaskuoti komunistų grupuotę; tačiau jis greit sužino kitą užduotį – atsiimti Klaipėdos kraštą iš Prancūzų, kitu atveju tai padarys Lenkija; negana to, kad jis turi demaskuoti užsienio šnipus Lietuvoje, dabar jis turi slėpti savo neteisėtą meilę nuo savo draugų ir priešų; bebaigiant planuoti Klaipėdos krašto atsiėmimą, paaiškėja, kad buvęs Lietuvos kariuomenės vadas teikia informaciją apie Lietuvą Rusijos valdžiai, dėl ko jis yra pašalinamas; po kelių dienų, 1000 karių per pūgą išžygiuoja atsiimti Klaipėdos kraštą;
5. Paslaugos teikėjas paslaugų teikimo laikotarpiu neatlygintinai gauna prieigą prie įdiegtų skaitmeninimo sprendimų – programinės įrangos, Debesijos sprendimų, filmo kūrimui įdiegtos įrangos. Paslaugų teikėjas įsipareigoja savo veikloje naudoti priemones pagal projekto vykdytojo pateiktą metodiką;
6. Turi būti vykdomas skaitmenizuotas filmo scenarijaus koregavimas – filmo gamybos metu scenarijaus redakcijos, redagavimai bei skaitymai vyksta, pasitelkiant skaitmeninius sprendimus – scenarijaus rašymo programą „Final Draft“ bei nuotolinio filmo montažo programą „Evercast“. Scenarijaus redagavimas vykdomas realiu laiku, filmavimo grupė gauna realiu laiku aktualizuotą scenarijaus versiją;
7. Režisieriaus vizija. Antano Šileikos romanas „Laikinai jūsų“ – vizualus, kinematografiškas kūrinys. Tamsi atmosfera, paslaptingi įvykiai, spalvingi, įsimenantys veikėjai – viskas, rodos, parašyta taip, kad taptų vaizdu, judesiu, istorija, papasakota kino priemonėmis. Daugelis vietų, aprašytų romane, yra negrįžtamai pakitę, turi būti siekiama jas atkurti ar kitaip spręsti lokacijų problemas, su dailininku ir operatoriumi kurti savitą pasaulį, kartais labiau meninį, nei dokumentiškai tikrą. Gilūs ir nevienareikšmiški veikėjų charakteriai reikalauja iš aktorių subtilios ir kartu stilizuotos vaidybos, tad režisierius privalo sukurti gerai derantį, spalvingą vaidybinį ansamblį. Tai jau savaime įdomus nuotykis;
8. Režisierius turi atlikti filmavimo režisūrą bei montavimo priežiūrą ir užtikrinti scenarijuje išreikštų idėjų praktinį išpildymą. Filmo turinys turi atitikti su projekto vykdytojo suderinto ir pasirašyto scenarijaus projekto turinį. Filmo kūrimo metu scenarijus gali būti detalizuojamas šalių susitarimu, nekeičiant esminių pasiūlyme pateiktų scenarijaus elementų;
9. Paslaugų teikėjas turi turėti prodiuserinę grupę, kuri prižiūri filmo organizacinę logistiką, atlieka filmo kūrimo veiklų terminų ir biudžeto priežiūrą, derinti skirtingų specialistų tvarkaraščius ir veiklą bei tvarko žmogiškuosius išteklius;
10. Turi būti įgyvendinti skaitmenizuoti gamybos planavimo sprendimai - visą filmavimo grupę pasiekia skaitmenizuotos planuotės, parengtos pagal pateiktą scenarijų, kuris programoje išskaidomas į mažesnius segmentus. Programai pateikus visus duomenis, nustatomos galimos filmavimo planuotės, kurios redaguojamos realiu laiku pasitelkiant Debesijos sprendimus;
11. Filmo herojus – ne daugiau nei 1 aktorius; pagrindinių vaidmenų atlikėjai – ne mažiau kaip 6 aktoriai; antro plano aktoriai ne mažiau kaip 12 aktorių; masinių scenų atlikėjai – ne mažiau 40 aktorių; statistai – ne mažiau 60 asmenų; kaskadininkai – ne mažiau nei 2 asmenys;
12. Filmavimo lokacijų skaičius – ne mažiau kaip 8;
13. Filmavimas pasitelkiant virtualią produkciją. Siekiant įgyvendinti režisieriaus kūrybinę viziją, dalis filmavimų turi būti vykdoma virtualios produkcijos studijoje, kurioje, pasitelkiant 3D/4D modeliavimo programas, yra parengiamos skaitmenizuotos scenų dekoracijos, erdvės;
14. Teikiant paslaugas turi būti naudojamos kompiuterinės grafikos modeliavimo programos - programinė įranga, kurią pasitelkus galima skaitmeniniu būdu atkurti filme vaizduojamo laikmečio, lokacijos autentiką. Programa skirta 3D modeliu modeliavimui, 3D animacijos kūrimui, 3D realistiniam animacijos renderinimui;
15. Filmavimas turi vykti pasitelkiant LED sienas arba analogišką technologiją;
16. Filmo kalba – lietuvių. Įgarsintojas privalo būti gimtakalbis, jo kalbiniai gebėjimai ir balso tembras turės būti suderinti su projekto vykdytoju. Filmas subtitruojamas anglų kalba. Vertimo tekstas turi būti suderintas su projekto vykdytoju.
17. Filmo kūrimui reikalingą apšvietimo techniką pateikia paslaugos teikėjas. Pamainų skaičius – 25. Filmavimas vykdomas natūroje, lokacijose, studijoje. Tiekėjas privalo užtikrinti visos filmavimui reikalingos įrangos nuomą ar įsigijimą, įskaitant, bet neapsiribojant, ir šią įrangą:

17.1 Arri HMI lempa (ne mažiau 1.8kw) arba lygiavertė, 1 vnt.;

17.2 Pavotube lempos (ne mažiau 2800 lm.), 4 vnt.;

17.3 Flexible led'ai bi-color (ne mažiau 95 cri), 2 vnt.;

17.4 Aputure MC lempos (spalvos temperatūra nuo 3500 iki 6500 K) arba lygiavertės, 4 vnt.;

17.5 Arri Skypanel s-60c arba lygiavertės, 2 vnt.;

17.6 Arri skypanel s-120c arba lygiavertė 1vnt.;

17.7 Arri orbiter arba lygiavertė 1vnt.;

17.8 Lightbridge CRLS Silver kit arba lygiavertė 1vnt.

1. Paslaugos teikėjas turi užtikrinti filmo laikmetį atitinkančių dekoracijų gamybą ir nuomą. Kiekvienai scenai turi būti užtikrintos dekoracijos atitinkančios scenarijaus aprašymą ir tuometinį laikmetį;
2. Paslaugos teikėjas turi užtikrinti filmavimui reikalingų kostiumų gamybą, nuomą. Pagrindiniam filmo herojui (1) reikalingi ne mažiau nei 6 skirtingi įvaizdžiai – taip kaip aprašoma romane. Šiam pagrindinio veikėjo detaliam įvaizdžiui reikalingos laikmetį atitinkančios detalės ir kiti elementai kurie kadre matomi viso filmo metu, detaliai. Visi kostiumai gaminami atsižvelgiant į vaidmenį atliekantį aktorių - pagal užsakymą. Visas filmo veiksmas vyksta istorinio laikmečiu „TARPUKARIO LIETUVA” (1919-1923), kuriame filmo herojai atspindi to laikmečio madas, estetiką. Pagrindiniams filmo aktoriams (12) būtini laikmetį atitinkantys detalūs kostiumai. Visiems filmo masinių scenų atlikėjams (70) matomiems kadre taip pat būtina vilkėti laikmetį atitinkančią aprangą (skrybėlė arba kepurė, švarkas, baltiniai, kelnės, batai) - šiam laikmečiui būdingos aprangos dalyvaujantys statistai neturi, ją jiems būtina suteikti.
3. Paslaugos teikėjas yra atsakingas už virtualios LED studijos ir filmavimo lokacijų nuomą;
4. Filmo kūrimui reikalingą garso techniką užtikrina paslaugos teikėjas. Pamainų skaičius ne mažiau 25, pamainos trukmė - 12 val. Tiekėjas privalo užtikrinti visos filmavimui reikalingos įrangos nuomą ar įsigijimą, įskaitant, bet neapsiribojant, ir šią įrangą:

21.1 (Ne mažiau 2 vnt.) radijo sistemų mikrofonams (integruotas maitinimas kondersatoriniams kryptiniams mikrafonams);

21.2 Garso įrašymo pultas (ne mažiau nei 4 išėjimo jungtys, ne mažiau 12 kanalų) 1 vnt;

21.3 Meškerė (ne trumpesnė nei 5 m.) boom mikrofonui 1 vnt;

21.4 Kryptinis mikrofonas laukui (ne mažiau 1 vnt.);

21.5 Mikrofonas patalpoms (ne mažiau 1 vnt.);

21.6 Mikrofonas laukui (ne mažiau 1 vnt.);

21.7 Audio signalo atidavimo į kamerą radijo sistema (ne mažiau 1 vnt.).

1. Paslaugų teikėjas yra atsakingas už sklandų filmavimo grupės darbą, filmavimui reikalingų sutarčių su filmavimo darbus vykdančiais asmenimis sudarymą ir vykdymo kontrolę;
2. Paslaugų teikėjas yra atsakingas už filmavimo grupės narių transportavimą į/iš filmavimo vietas. Orientacinis kiekis ne mažiau 2 vnt., iki 25 dienų, iki 200 km per dieną tarpmiestinis transportas;
3. Paslaugos teikėjas atlieka specialiųjų efektų kūrimo darbus. Scenų su specialiaisiais efektais skaičius – ne mažiau 8, kadrų skaičius - ne mažiau 30. Naudojami specialieji efektai: (i) Filmavimo metu aikštelėje kuriami efektai: sprogimai, šūviai, degimai, griūtys, avarijos, bei įvairios stichijos – vėjas, lietus, sniegas; (ii) Kompiuteriu sukurti vaizdai (4 lokacijos); (iii) Virtualioji kinematografija 3D objektams kurti; (iv) Motion-cap (judesio fiksavimas);
4. Paslaugos teikėjas užtikrina filmavime dalyvaujančių asmenų maitinimą. Trukmė – iki 25 dienų, maitinimo dažnumas – 2 kartus per dieną, asmenų skaičius iki 50. Paslaugos teikėjas užtikrina filmavime dalyvaujančių asmenų apgyvendinimą. Trukmė – iki 10 naktų, asmenų skaičius iki 50.
5. Paslaugos teikėjas atlieka filmo montažo, garso baigiamuosius ir vaizdo baigiamuosius darbus, kurie atitinka šiuos reikalavimus:

26.1 Vaizdo kokybė

Vaizdas turi būti gerai apšviestas ir pakankamai, bet ne dirbtinai detalus. Vaizde neturi būti perdėto triukšmo, grūdėtumo ar skaitmeninės kompresijos požymių. Vaizde neturi būti perdėtai juodų ar peršviestų elementų. Peršviestų elementų ribojimas (legaliser) neturi palikti vaizde matomų požymių. Vaizde neturi matytis bereikalingų atspindžių, švytėjimų, optikos purvo, pažeidimų ar iškraipymų, į vaizdą pakliūnančių pašalinių daiktų (pvz. objektyvo blenda). Vaizde turi būti nepastebimas vertikalių ar horizontalių linijų iškarpymas (aliasing), vaizdo puskadrių ar kadrų virpėjimas dėl smulkių detalių. Spalvų atvaizdavimas (ypač veidų) turi būti vienodas ir natūralus visame vaizde, išskyrus atvejus kada tai yra vaizdo efektas. Vaizdas turi būti stabilus ir vientisas, t.y. be šokčiojančių judesių, lygio ar pozicijos pasikeitimų. Neturi būti blyksinčių ar labai trumpų kadrų, nebent tai būtų toks sumanymas. Vaizde neturi matytis jokių kontūrų ir kitų požymių, sukeltų vaizdo apdorojimo. Vaizde neturi matytis jokių pašalinių signalų: tinklo fono, muaro, juostų, kryžminių trukdžių (cross-talk) ir.t.t.

26.2 Garso kokybė

Garsas turi būti įrašytas teisingai, minimizuojant aplinkos triukšmą ir be pikų iškraipymų. Garse neturi būti jokių pašalinių signalų: fono, triukšmo, traškėjimų ir kitų analoginių iškraipymų. Garsas turi būti vientisas, tolygiai sumiksuotas ir sumontuotas. Garsas turi atspindėti scenos išdėstymą (kairė/dešinė ir priekis/galas) Garso raiškumas turi būti užtikrinamas visą laiką, nepriklausomai nuo žiūrovo naudojamos įrangos (tokių kaip mažas televizorius ar namų kino sistema). Net ir žiūrovai turintys nežymius klausos sutrikimus turi girdėti kas yra sakoma. Ypatingas dėmesys turėtų būti atkreipiamas į dialogus įterpiant foninę muzika ir/ar efektus. Garso lygiai ir dinaminis diapazonas turi atitikti rodomą sceną, būti ne per dideli ir tikti žiūrovų naudojamos įrangos įvairovei. Stereo garsas turi būti teisingai subalansuotas ir be fazės poslinkio, kas sukelia garso dingimą susumavus į mono, skirtumų. Garse neturi girdėtis dinaminio diapazono ar dažnių juostos pokyčių, kuriuos gali sukelti garso apdorojimas ar kompresija.

26.3 Paslaugos teikėjas pateikia filmo montažo, garso ir vaizdo darbus su Projekto vykdytoju suderintu formatu.

1. Paslaugos teikėjas teikdamas paslaugas, turi užtikrinti, kad nebūtų pažeistos trečiųjų asmenų autoriaus teisės. Paslaugos teikėjas įsipareigoja visus nuostolius, atsiradusius dėl trečiųjų asmenų autoriaus teisių pažeidimo, atlyginti savo lėšomis.
2. Visi rezultatai ir su jais susijusios teisės, įgytos kuriant filmą, įskaitant autorių turtines ir kitas intelektinės ar pramoninės nuosavybės teises, yra projekto vykdytojo nuosavybė, kurią ji gali naudoti, publikuoti, perleisti ar perduoti taip, kaip mano esant tinkama.

Pirkimo sąlygų priedas Nr. 2

**PASIŪLYMAS**

**DĖL PILNO METRAŽO FILMO GAMYBOS PASLAUGŲ**

\_\_\_\_\_\_\_\_\_\_\_\_\_\_\_\_\_\_\_\_

(Data)

\_\_\_\_\_\_\_\_\_\_\_\_\_\_\_\_\_\_\_\_

(Vieta)

|  |  |
| --- | --- |
| Tiekėjo pavadinimas */Jeigu dalyvauja ūkio subjektų grupė, surašomi visi tiekėjų pavadinimai/* |  |
| Tiekėjo kodas */Jeigu dalyvauja ūkio subjektų grupė, surašomi visi tiekėjų kodai/* |  |
| Tiekėjo adresas */Jeigu dalyvauja ūkio subjektų grupė, surašomi visi tiekėjų adresai/* |  |
| Asmens, pateikusio pasiūlymą vardas ir pavardė, pareigos |  |
| Telefono numeris |  |
| El. pašto adresas |  |

Pateikdami šį dokumentą deklaruojame, kad pageidaujame dalyvauti vykdomame pirkime. Taip pat pažymime, kad susipažinome ir sutinkame su visomis sąlygomis, nustatytomis:

1) pirkimo sąlygose;

2) kituose pirkimo dokumentuose (jų paaiškinimuose, papildymuose).

Atsižvelgdami į Pirkimo dokumentuose išdėstytas sąlygas, teikiame savo pasiūlymą:

Techninės pasiūlymo dalies vertinimui ir sutarties vykdymui siūlome režisierių (T):

|  |  |
| --- | --- |
| **Režisieriaus vardas pavardė** | **Teikiame duomenis apie specialisto patirtį per pastaruosius 5 metus iki pasiūlymo pateikimo termino pabaigos režisuojant pilno metražo ir/arba daugiaserijinius filmus** (filmo pavadinimas, išleidimo metai, internetinė nuoroda, kurioje galima patikrinti informaciją) |
|  | 1. |
| [...] |
| [...] |
| IŠ VISO: | |

Siūlomos paslaugos visiškai atitinka Pirkimo dokumentų reikalavimus ir jų savybės yra tokios:

|  |  |  |
| --- | --- | --- |
| **Eil. Nr.** | **Funkcijų ir/ar reikalavimų apibūdinimas** | **Rodiklių savybės ir/ arba atitiktis** **techninės specifikacijos reikalavimams** |
| 1. | Filmo scenarijaus kūrimas | Atitinka/neatitinka |
| 2. | Režisavimo paslaugos | Atitinka/neatitinka |
| 3. | Prodiusavimo paslaugos | Atitinka/neatitinka |
| 4. | Filmo operatoriaus paslaugos | Atitinka/neatitinka |
| 5.1. | Dailininkų grupės paslaugos | Atitinka/neatitinka |
| 5.2. | Filmo sukūrimui reikalingi kostiumai ir grimas:   * Pagrindiniam herojui ne mažiau kaip 6 įvaizdžiai; | Atitinka/neatitinka   * Pagrindiniam herojui ............... įvaizdžiai; |
| 5.3. | Filmo sukūrimui reikalingų dekoracijų ir rekvizitų įsigijimas, nuoma ir gamyba | Atitinka/neatitinka |
| 6.1. | Garso grupės paslaugos | Atitinka/neatitinka |
| 6.2. | Filmo sukūrimui reikalingos garso įrašymo technikos nuoma/įsigijimas:   * Pamainų skaičius ne mažiau 25, pamainos trukmė - 12 val. * radijo sistemų mikrofonams (integruotas maitinimas kondersatoriniams kryptiniams mikrafonams) ne mažiau 2 vnt. * Garso įrašymo pultas (ne mažiau nei 4 išėjimo jungtys, ne mažiau 12 kanalų) 1 vnt. * Meškerė (ne trumpesnė nei 5 m.) boom mikrofonui 1 vnt. * kryptinis mikrofonas laukui (ne mažiau 1 vnt.) * mikrofonas patalpoms (ne mažiau 1 vnt.) * mikrofonas laukui (ne mažiau 1 vnt.) * Audio signalo atidavimo į kamerą radijo sistema (ne mažiau 1 vnt.) | Atitinka/neatitinka   * Pamainų skaičius ............, pamainos trukmė - ...... val. * radijo sistemų mikrofonams (integruotas maitinimas kondersatoriniams kryptiniams mikrafonams) ........... vnt. * Garso įrašymo pultas (ne mažiau nei 4 išėjimo jungtys, ne mažiau 12 kanalų) ............... vnt. * Meškerė (ne trumpesnė nei 5 m.) boom mikrofonui ................. vnt. * kryptinis mikrofonas laukui ............ vnt. * mikrofonas patalpoms ............... vnt. * mikrofonas laukui ............... vnt. * Audio signalo atidavimo į kamerą radijo sistema .............. vnt. |
| 7.1. | Apšvietimo grupės paslaugos | Atitinka/neatitinka |
| 7.2. | Filmo sukūrimui reikalingos apšvietimo technikos nuoma/įsigijimas:   * Pamainų skaičius ne mažiau 25, pamainos trukmė - 12 val. * Arri HMI lempa (ne mažiau 1.8kw), lygiavertė, 1 vnt. * Pavotube lempos (ne mažiau 2800 lm.), 4 vnt. * Flexible led'ai bi-color (ne mažiau 95 cri), 2 vnt. * Aputure MC lempos (spalvos temperatūra nuo 3500 iki 6500 K), 4 vnt. * Arri Skypanel s-60c arba lygiavertės 2 vnt. * Arri skypanel s-120c arba lygiavertė 1 vnt. * Arri orbiter arba lygiavertė 1vnt. * Light bridge CRLS Silver kit, lygiavertės 1 vnt. | Atitinka/neatitinka   * Pamainų skaičius ................, pamainos trukmė - ................ val. * Arri HMI lempa (ne mažiau 1.8kw) arba lygiavertė .............. vnt. * Pavotube lempos (ne mažiau 2800 lm.), ................... vnt. * Flexible led'ai bi-color (ne mažiau 95 cri), ................ vnt. * Aputure MC lempos (spalvos temperatūra nuo 3500 iki 6500 K), lygiavertės .................. vnt. * Arri Skypanel s-60c arba lygiavertės ................. vnt. * Arri skypanel s-120c arba lygiavertė, ....... vnt. * Arri orbiter arba lygiavertė ...............vnt. * Lightbridge CRLS Silver kit lygiavertės..............vnt. |
| 8. | Atlikėjai: |  |
| 8.1. | Filmo herojus ne daugiau nei 1 aktorius | ............... asmuo |
| 8.2. | Pagrindinių vaidmenų atlikėjai ne mažiau 6 aktorių | ................. asmenys |
| 8.3. | Antro plano aktoriai ne mažiau kaip 12 aktorių | ................ asmenys |
| 8.4. | Masinių scenų atlikėjai ne mažiau kaip 40, statistai ne mažiau kaip 60 | ................asmenys |
| 8.5. | Kaskadininkai ne mažiau nei 2 asmenys | ................... asmenys |
| 9. | Filmo sukūrimui reikalingų spec. efektų sukūrimas:   * Scenų su specialiaisiais efektais skaičius – ne mažiau 8, kadrų skaičius - ne mažiau 30; * Kompiuteriu sukurti vaizdai (4 lokacijos); | Atitinka/neatitinka   * Scenų su specialiaisiais efektais skaičius – ..............., kadrų skaičius - ne mažiau ...... * Kompiuteriu sukurti vaizdai ............... lokacijos. |
| 10.1 | Filmo sukūrimui reikalingo paviljono virtualiai studijai nuoma | Atitinka/neatitinka |
| 10.2. | Filmavimo lokacijų nuoma (už projektą) ne mažiau 8 | .................... lokacijų |
| 11. | Transporto išlaidos, orientacinis kiekis 25 dienos, ne mažiau 2 vnt., iki 200 km per dieną tarpmiestinis transportas | Atitinka/neatitinka |
| 12. | Filmavimo grupės maitinimas, trukmė iki 25 dienų, maitinimo dažnumas – 2 kartus per dieną, asmenų skaičius – iki 50 | Atitinka/neatitinka |
| 13. | Filmavimo grupės apgyvendinimas, trukmė iki 10 naktų, asmenų skaičius – iki 50 | Atitinka/neatitinka |
| 14.1. | Baigiamasis montažas | Atitinka/neatitinka |
| 14.2. | Vaizdo baigiamieji darbai | Atitinka/neatitinka |
| 14.3. | Garso baigiamieji darbai | Atitinka/neatitinka |
| **Bendra kaina be PVM** | |  |
| **PVM** | |  |
| **Kaina su PVM** | |  |

Mes siūlome šią paslaugų kainą:

|  |  |  |
| --- | --- | --- |
| **Eil. Nr.** | **Paslaugų apibūdinimas** | **Kaina EUR be PVM** |
| 1. | Pilno metražo filmo gamybos paslaugos |  |
| **PVM** | |  |
| **Kaina EUR su PVM** | |  |

**Bendra pasiūlymo suma su PVM, Eur (žodžiais) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Tais atvejais, kai pagal galiojančius teisės aktus tiekėjui nereikia mokėti PVM, jis nurodo priežastis, dėl kurių PVM nemoka\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

 Teikdami šį pasiūlymą, mes patvirtiname, kad į mūsų siūlomą kainą yra įskaičiuotos visos išlaidos ir visi mokesčiai ir kad mes prisiimame riziką už visas išlaidas, kurias, teikdami pasiūlymą ir laikydamiesi pirkimo dokumentuose nustatytų reikalavimų, privalėjome įskaičiuoti.

Informacija apie žinomus subtiekėjus, kurie bus pasitelkiami **tiekėjų kvalifikacijai įrodyti**:

|  |  |  |
| --- | --- | --- |
| **EEil. Nr.** | **Subtiekėjo pavadinimas** | **Įsipareigojimai kuriuos vykdys pasitelkiamas subtiekėjas** |
|  |  |  |
|  |  |  |

Šiame sąraše nurodyti paraiškos dokumentai yra konfidencialūs\*:

|  |  |  |  |
| --- | --- | --- | --- |
| **Eil.**  **Nr.** | **Pateikto dokumento pavadinimas** | **Dokumente esanti konfidenciali informacija (nurodoma dokumento dalis / puslapis, kuriame yra konfidenciali informacija)** | **Konfidencialios informacijos pagrindimas (paaiškinama, kuo remiantis nurodytas dokumentas ar jo dalis yra konfidencialūs)** |
|  |  |  |  |
|  |  |  |  |

\*Pastabos:

- Pildyti tuomet, jei bus pateikta konfidenciali informacija.

- Tiekėjui nenurodžius, kokia informacija yra konfidenciali, laikoma, kad konfidencialios informacijos pasiūlyme nėra.

- Tiekėjas turi atidžiai ir pagrįstai nurodyti konfidencialią informaciją, kadangi laimėtojo pasiūlymas ir sudaryta sutartis bus viešinama vadovaujantis Viešųjų pirkimų įstatymo nustatyta tvarka.

|  |
| --- |
|  |
| Pasiūlymas galioja iki .............. (arba iki termino, nustatyto Pirkimo dokumentuose). |

Vardas pavardė, parašas

Pirkimo sąlygų priedas Nr. 3

**FILMO GAMYBOS PASLAUGŲ PIRKIMO SUTARTIS**

2022 m. [●] [●] d.

Vilnius

**UAB Singing fish** juridinio asmens kodas 303053858, buveinės adresas yra Santariškių g. 61-5, LT- 08457 Vilnius, atstovaujama direktoriaus Karolio Petkaus (toliau – **Pirkėjas**),

[**teisinė forma**] [**pavadinimas**], pagal Lietuvos Respublikos įstatymus įsteigta ir veikianti įmonė, juridinio asmens kodas [**kodas**], kurios registruota buveinė yra [**adresas**], duomenys apie bendrovę kaupiami ir saugomi [**nurodomas registras**],atstovaujama [**pareigos, vardas, pavardė**], veikiančio (-ios) pagal [**dokumentas, kurio pagrindu veikia asmuo**](toliau − **Paslaugų teikėjas**),

toliau kartu vadinami **„Šalimis“**, o kiekvienas atskirai – **„Šalimi“**, sudarė šią paslaugų sutartį, toliau vadinamą **„Sutartimi“**:

1. **Sutarties dalykas**
   1. Sutarties objektas – pilno metražo filmo kūrimo ir įgyvendinimo paslaugos. Detalus perkamų paslaugų aprašymas pateikiamas Techninėje specifikacijoje (Sutarties 1 priedas).
   2. Šia Sutartimi Paslaugų teikėjas įsipareigoja suteikti Pirkėjui Sutarties 1.3. punkto reikalavimus atitinkančias paslaugas ir Sutartyje nustatyta tvarka ir terminais perduoti nuosavybės teisę į paslaugų rezultatą, o Pirkėjas įsipareigoja už tinkamai suteiktas paslaugas atsiskaityti Sutartyje numatytomis sąlygomis ir tvarka.
   3. Paslaugų ir paslaugų rezultato pavadinimas, kiekis, pobūdis ir kokybė, kita techninė informacija yra nurodyta Sutarties 1 priede „Techninė specifikacija“ (toliau – Paslaugos), kuris yra neatsiejama šios Sutarties sudėtinė dalis.
2. **Sutarties kaina ir jos keitimo sąlygos**
   1. Sutarties kaina yra \_\_\_\_\_ (žodžiais) EUR su PVM, iš kurių PVM sudaro \_\_\_\_\_ (žodžiais) EUR. Į Sutarties kainą įskaičiuotos visos Tiekėjo išlaidos, susijusios su tinkamu Paslaugų suteikimu.
   2. Sutarties kaina apima visas tiesiogines ir netiesiogines išlaidas, susijusias su Paslaugų teikimu. Visą išlaidų, kurias reikia patirti Sutarties įvykdymui, padidėjimo ar sumažėjimo riziką prisiima Paslaugų teikėjas, nepriklausomai nuo tokių pasikeitimų priežasčių, ir visas šias išlaidas dengia Paslaugų teikėjas savo sąskaita. Minėtos rizikos paskirstymo taip pat nekeičia ir tai, kad tos išlaidos atsirado dėl Sutarties vykdymo terminų pažeidimo, darbo užmokesčio ir kitų panašių išlaidų padidėjimo.
   3. Sutarties kaina nekeičiama dėl bendro kainų lygio ir (ar) mokesčių pasikeitimo. Sutarties kaina gali būti perskaičiuojama pasikeitus PVM mokesčio tarifui, t. y. kaina be pridėtinės vertės mokesčio nekeičiama, keičiamas tik vadovaujantis Pridėtinės vertės mokesčio įstatymo nustatyta tvarka apskaičiuotas PVM tarifas. Sutarties kainos keitimas dėl pasikeitusio mokesčio tarifo įforminamas papildomu Šalių susitarimu.
3. **Paslaugų teikimo terminai**
   1. Filmo kūrimo ir gamybos veiklų įgyvendinimo terminas yra 2023 m. kovo 31 d.
   2. Siužeto, scenarijaus versija derinimui turi būti pateikta Pirkėjui per 10 darbo dienų nuo Sutarties įsigaliojimo. Galutinė scenarijaus sukūrimo paslauga turi būti baigta ne vėliau kaip per 3 darbo dienas po to, kai Pirkėjas raštu pateikia pastabas Tiekėjui.
   3. Pasiruošimas filmavimui ir filmavimas vykdomas per 50 kalendorinių dienų po galutinio scenarijaus suderinimo dienos.
   4. Post-produkcijos paslaugos atliekamos filmo filmavimo metu ir turi būti užbaigtos iki 2023 m. kovo 31 d.
   5. Sutartyje numatytų terminų pratęsimas galimas siekiant racionaliai naudoti turimas lėšas tik dėl aplinkybių, kurios nepriklauso nuo Tiekėjo. Sutarties vykdymo metu dėl nenumatytų aplinkybių (įskaitant paslaugų teikimo metu įvykusių teisės aktų pasikeitimų, įtakojančių veiklų vykdymą, pratęsto ES lėšomis remiamo projekto vykdymo laikotarpio, itin nepalankių filmavimui oro sąlygų, pasikeitusių Sutarties objekto parametrų, kitų objektyvių priežasčių), filmo kūrimo veiklų įgyvendinimo terminas gali būti pratęstas Pirkėjo sprendimu, neribotą kiekį kartų papildomam 30 kalendorinių dienų terminui, paslaugų teikimo termino nukėlimą fiksuojant rašytiniu Šalių susitarimu. Visi paslaugų teikimo pratęsimo terminai, viršijantys 2023-03-31 terminą, turi būti suderinti su viešąja įstaiga Inovacijų agentūra.
   6. Paslaugų teikėjas apie aplinkybes, kurios lemia ar gali lemti poreikį pratęsti Sutartyje nustatytą Paslaugų teikimo terminą, privalo raštu informuoti Pirkėją ne vėliau kaip per 5 (penkias) darbo dienas nuo šių aplinkybių atsiradimo. Prašyme turi būti detaliai nurodyta aplinkybių atsiradimo data bei pateikti įrodymai apie šių aplinkybių egzistavimą.
   7. Jeigu atsiranda aplinkybių, dėl kurių Sutartis negali būti vykdoma, Paslaugų arba jų dalies teikimas gali būti sustabdomas Pirkėjo sprendimu. Sustabdytos Paslaugos arba jų dalis (priklausomai, kas buvo sustabdyta) neteikiamos iki Paslaugų teikimo atnaujinimo. Paslaugų ar jų dalies teikimo terminas atnaujinamas išnykus aplinkybėms, dėl kurių jie buvo sustabdyti, Pirkėjui apie tai pranešus raštu. Atnaujinus Paslaugų teikimą, Paslaugos teikiamos per joms likusį laikotarpį (laiką), kuris buvo likęs iki sustabdymo. Paslaugų ar jų dalies teikimo termino sustabdymas ir (ar) Paslaugų ar jų dalies teikimo termino nukėlimas fiksuojamas raštu.
4. **Paslaugų teikėjo įsipareigojimai**
   1. Paslaugų teikėjas įsipareigoja teikti Paslaugas Klientui pagal Sutartį už Paslaugų kainą, savo rizika bei sąskaita kaip įmanoma rūpestingai bei efektyviai pagal geriausius visuotinai pripažįstamus profesinius, techninius standartus ir praktiką, panaudodamas visus reikiamus įgūdžius, žinias.
   2. Paslaugų teikėjas įsipareigoja nedelsiant raštu informuoti Pirkėją apie bet kurias aplinkybes, kurios, trukdo ar gali sutrukdyti Paslaugų teikėjui užbaigti Paslaugų teikimą nustatytais terminais.
   3. Paslaugų teikėjas įsipareigoja po Paslaugų suteikimo nedelsiant perleisti nuosavybės teisę į Paslaugų teikimo rezultatą, jeigu toks rezultatas sukuriamas.
   4. Paslaugų teikėjas įsipareigoja naudotis prieiga prie bet kurios Pirkėjo perduodamos įrangos, kompiuterių, tinklo, programinės įrangos, elektroninių dokumentų ir duomenų bazių tiek, kiek yra būtina tinkamam Paslaugų teikimui. Paslaugų teikėjas įsipareigoja naudoti perduotą įrangą filmo kūrimui pagal Pirkėjo pateiktą metodiką. Ši sąlyga yra esminė Sutarties sąlyga.
   5. užtikrinti iš Pirkėjo Sutarties vykdymo metu gautos ir su Sutarties vykdymu susijusios informacijos konfidencialumą bei apsaugą.
   6. Paslaugų teikėjas užtikrina, kad visą filmavimo veiklų laikotarpį režisavimo paslaugas teiks pasiūlyme nurodytas asmuo. Ši sąlyga yra esminė Sutarties sąlyga.
   7. Jei Sutartyje keičiami subtiekėjai, kurių pajėgumais kvalifikacijai pagrįsti rėmėsi Paslaugų teikėjas, kartu su informacija apie naujus subtiekėjus turi pateikti naujo subtiekėjo atitiktį kvalifikaciniams reikalavimams patvirtinančius dokumentus. Naujo subtiekėjo kvalifikacija turi būti ne žemesnė nei buvo reikalaujama Pirkimo dokumentuose.
   8. Pirkėjui paprašius, raštu informuoti jį apie filmavimo veiklų eigą, teikti visą su paslaugų teikimu susijusią informaciją Pirkėjui patogia forma, sudaryti sąlygas Pirkėjo atstovams bei jo nurodytiems asmenims lankytis objekte, kuriame vykdoma filmavimo veikla. Motyvuotai ir aiškiai atsakyti į visų rūšių Pirkėjo raštus (pretenzijas ir kitus prašymus, nurodymus) ne vėliau kaip per 3 (tris) darbo dienas.
   9. Paslaugų teikėjas įsipareigoja Sutarties galiojimo metu ir jai pasibaigus nepretenduoti į prekių (paslaugų) ženklus, pavadinimą, autorines teises, literatūrą, projektus, idėjas, koncepcijas, „know-how“ arba technologiją, susijusius su Paslaugomis.
   10. Paslaugų teikėjas įsipareigoja nenaudoti Pirkėjo paslaugų ženklų ar pavadinimo jokioje reklamoje ar leidiniuose ar kitur be išankstinio raštiško Pirkėjo sutikimo.
   11. Paslaugų teikėjas įsipareigoja užtikrinti, kad Sutarties sudarymo momentu ir visą jos galiojimo laikotarpį Paslaugų teikėjo darbuotojai turėtų reikiamą kvalifikaciją ir patirtį, reikalingas suteikti Paslaugas. Paslaugų teikėjas Paslaugoms teikti gali pasitelkti trečiuosius asmenis tik iš anksto gavęs Kliento rašytinį sutikimą.
   12. Paslaugų teikėjui bus apmokėtos suteiktos paslaugos remiantis paslaugų priėmimo ir apmokėjimo tvarka, kai jos bus tinkamai įvykdytos.
   13. Paslaugų teikėjas turi ir kitas šios Sutarties ir Lietuvos Respublikoje galiojančių teisės aktų numatytas teises bei pareigas.
5. **Pirkėjo įsipareigojimai**
   1. Pirkėjas įsipareigoja Paslaugų teikėjui sudaryti visas sąlygas, būtinas Paslaugų teikimui.
   2. Klientas įsipareigoja Paslaugų teikėjui suteikti informaciją ir dokumentus, būtinus tinkamam Paslaugų teikimui.
   3. Pirkėjas remiantis paslaugų priėmimo ir apmokėjimo tvarka įsipareigoja apmokėti Paslaugų teikėjui už suteiktas paslaugas, kai jos bus tinkamai įvykdytos.
   4. Pirkėjas turi teisę tiesiogiai atsiskaityti su subteikėjais. Tokio atsiskaitymo tvarka nustatoma trišalėje sutartyje, kurią sudaro Pirkėjas, Paslaugų teikėjas ir jo subteikėjas (-ai).
   5. Pirkėjas turi ir kitas šios Sutarties ir Lietuvos Respublikoje galiojančių teisės aktų numatytas teises.
6. **Paslaugų priėmimo ir apmokėjimo tvarka** 
   1. Suteiktų paslaugų kokybė patikrinama priėmimo-perdavimo metu, Šalims pasirašant paslaugų priėmimo-perdavimo aktą, kurį rengia Paslaugos teikėjas.
   2. Pirkėjas, patikrinęs ir įsitikinęs, kad Paslaugos atitinka Sutartyje ir jos prieduose nustatytus reikalavimus ir kad yra įvykdyti visi kiti Paslaugų teikėjo įsipareigojimai pagal Sutartį, ne vėliau kaip per 10 (dešimt) darbo dienų nuo Paslaugų priėmimo-perdavimo akto gavimo dienos privalo priimti suteiktas Paslaugas ir pasirašyti Paslaugų priėmimo-perdavimo aktą.
   3. Jeigu Pirkėjas priėmimo perdavimo metu turi pastabų dėl suteiktų Paslaugų kokybės ir/arba nustatomi suteiktų Paslaugų kokybės trūkumai ir/arba neatitikimai techninės užduoties reikalavimams, visi neatitikimai /trūkumai raštu nurodomi Paslaugų priėmimo – perdavimo akte ir perdavimo – priėmimo aktas pasirašomas su išlygomis.
   4. Pirkėjas, atsižvelgdamas į trūkumų pobūdį, kiekį bei sudėtingumą, priėmimo – perdavimo akte nurodo Paslaugos teikėjui protingą terminą pašalinti Paslaugų trūkumus nuo raštiškų pastabų gavimo dienos.
   5. Pirkėjas gali nuspręsti sumokėti Paslaugų teikėjui iki 20 proc. Sutarties kainos dydžio avansinio mokėjimo dalį, Paslaugų teikėjui pateikus avanso užtikrinimo banko ar kredito unijos garantiją arba draudimo bendrovės laidavimo raštą visai avanso sumai, galiojančią visą Sutarties galiojimo terminą ir avansinio mokėjimo sąskaitą. Pirkėjas avansą sumoka ne vėliau kaip per 20 (dvidešimt) kalendorinių dienų pinigus pervedant į Paslaugų teikėjo sąskaitą. Sumokėtas avansas proporcingai, lygiomis dalimis išskaičiuojamas iš mokėtinų Paslaugų teikėjui sumų. Išankstinio mokėjimo banko garantijos arba draudimo laidavimo privaloma sąlyga: užtikrinama prievolė yra avanso grąžinimas pagal pirmą Pirkėjo pareikalavimą, jei Paslaugų teikėjas nevykdys ar netinkamai vykdys prievoles pagal Sutartį.
   6. Tarpiniai mokėjimai gali būti atliekami periodiškai kas mėnesį po to, kai Paslaugų teikėjas pateikia sąskaitą faktūrą, tarpinį Paslaugų perdavimo aktą bei ataskaitą už faktiškai atliktas paslaugas. Pirmas tarpinis mokėjimas gali sudaryti iki 20 proc. Sutarties kainos. Antras tarpinis mokėjimas gali sudaryti iki 50 proc. Sutarties kainos. Tarpinis mokėjimas Paslaugų teikėjui turi būti pervedamas ne vėliau per 30 kalendorinių dienų nuo sąskaitos pateikimo dienos.
   7. Galutinis apmokėjimas atliekamas užbaigus visas filmo kūrimo ir gamybos veiklas ir pasirašius galutinį priėmimo – perdavimo aktą. Galutinis mokėjimas Paslaugų teikėjui turi būti pervedamas ne vėliau per 30 kalendorinių dienų nuo sąskaitos pateikimo dienos.
   8. Pirkėjas numato tiesioginio atsiskaitymo galimybę su nurodytais subtiekėjais tokiomis sąlygomis:

6.8.1. sudarius Sutartį, Paslaugų teikėjas įsipareigoja Pirkėjui raštu pateikti tuo metu žinomų subtiekėjų pavadinimus, kontaktinius duomenis ir nurodyti jų atstovus. Pirkėjas taip pat reikalauja, kad Paslaugų teikėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau;

6.8.2. Pirkėjas ne vėliau kaip per 5 darbo dienas nuo Sutarties 6.8.1 punkte nurodytos informacijos gavimo dienos raštu informuoja subtiekėjus apie tiesioginio atsiskaitymo galimybę;

6.8.3. subtiekėjas, norėdamas pasinaudoti tokia galimybe, raštu pateikia prašymą Pirkėjui. Kai subtiekėjas išreiškia norą pasinaudoti tiesioginio atsiskaitymo galimybe, sudaroma trišalė sutartis tarp Pirkėjo, Paslaugų teikėjo ir šio subtiekėjo, kurioje aprašoma tiesioginio atsiskaitymo su subtiekėju tvarka, atsižvelgiant į Sutartyje ir subtiekimo sutartyje (sudarytoje tarp Paslaugų teikėjo ir subtiekėjo) nustatytus reikalavimus. Trišalėje sutartyje atsiskaitymo su subtiekėju tvarka bus nustatoma vadovaujantis šioje Sutartyje numatyta atsiskaitymo tvarka;

6.8.4. Paslaugų teikėjas turi teisę prieštarauti nepagrįstiems mokėjimams subteikėjui, pateikdamas Pirkėjui ir subteikėjui raštišką tokio prieštaravimo pagrindimą;

6.8.5. tiesioginio atsiskaitymo su subtiekėjais galimybė nekeičia Paslaugų teikėjo atsakomybės dėl Sutarties įvykdymo.

1. **Šalių atsakomybė**
   1. Šalių atsakomybė yra nustatoma pagal galiojančius Lietuvos Respublikos teisės aktus ir šią Sutartį. Šalys įsipareigoja tinkamai vykdyti savo įsipareigojimus, prisiimtus šia Sutartimi, ir susilaikyti nuo bet kokių veiksmų, kuriais galėtų padaryti žalos viena kitai ar apsunkintų kitos Šalies prisiimtų įsipareigojimų įvykdymą.
   2. Neatlikus apmokėjimo nustatytais terminais, Paslaugų teikėjo pareikalavimu, Pirkėjas turi sumokėti Paslaugų teikėjui už kiekvieną uždelstą dieną 0,02 proc*.* delspinigių nuo laiku neapmokėtos sumos be PVM už kiekvieną uždelstą dieną.
   3. Jei Paslaugų teikėjas nesuteikia Paslaugų šioje Sutartyje nustatytu terminu, Pirkėjas be oficialaus įspėjimo ir nesumažindamas kitų savo teisių gynimo būdų pradeda skaičiuoti 0,02 proc. dydžio delspinigius nuo neatliktų Paslaugų kainos be PVM už kiekvieną termino praleidimo dieną.
   4. Delspinigių sumokėjimas neatleidžia Šalių nuo pareigos vykdyti šioje Sutartyje prisiimtus įsipareigojimus.
2. **Force majeure**
   1. Atsakomybė pagal sutartį netaikoma, taip pat Šalys gali būti visiškai ar iš dalies atleistos nuo civilinės atsakomybės šiais pagrindais:

8.1.1. dėl nenugalimos jėgos (*force majeure*) – taikomos Lietuvos Respublikos civilinio kodekso 6.212 straipsnio ir Lietuvos Respublikos Vyriausybės 1996 m. liepos 15 d. nutarimo Nr. 840 „[Dėl Atleidimo nuo atsakomybės esant nenugalimos jėgos (force majeure) aplinkybėms taisykl](https://www.e-tar.lt/portal/lt/legalAct/TAR.6E3127CAC371)ių patvirtinimo“ patvirtintų taisyklių nuostatos. Jeigu Tiekėjo subtiekėjas susiduria su nenugalimos jėgos aplinkybėmis, remtis šia sąlyga Paslaugų teikėjas gali tik tokiu atveju, jei negali pasitelkti kito subtiekėjo nepatirdamas nepagrįstų išlaidų.

8.1.2. dėl Europos Sąjungos valstybių veiksmų – kai prievolę pagal Sutartį įvykdyti neįmanoma dėl privalomų ir nenumatytų Europos Sąjungos valstybės institucijų veiksmų (aktų), kurių Šalys neturėjo teisės ginčyti ir šie veiksmai negalėjo būti iš anksto numatyti.

* 1. Šalis, prašanti ją atleisti nuo atsakomybės, privalo pranešti kitai Šaliai raštu apie šiame Sutarties skyriuje nurodytų aplinkybių atsiradimą nedelsiant, bet ne vėliau kaip per 3 (tris) darbo dienas nuo tokių aplinkybių atsiradimo ar paaiškėjimo, pateikdama įrodymus, kad ji ėmėsi visų pagrįstų atsargumo priemonių ir dėjo visas pastangas, kad sumažintų išlaidas ar neigiamas pasekmes, taip pat pranešti galimą įsipareigojimų įvykdymo terminą. Būtina pranešti ir tuomet, kai išnyksta pagrindas nevykdyti įsipareigojimų.
  2. Pagrindas atleisti nuo atsakomybės atsiranda nuo kliūties atsiradimo momento arba jeigu apie ją nėra laiku pranešta – nuo pranešimo momento.

1. **Intelektinės nuosavybės teisės**
   1. Šalys susitaria, kad Paslaugų teikimo rezultatas ir su juo susijusios teisės, įgytos vykdant Sutartį, įskaitant autorines ir kitas intelektinės ar pramoninės nuosavybės teises, pereina Pirkėjo nuosavybėn nuo priėmimo-perdavimo akto pasirašymo dienos.
   2. Paslaugų teikėjas garantuoja, kad Paslaugų rezultatas ar jo atskiros dalys nepažeidžia ir nepažeis jokių tretiesiems asmenims priklausančių teisių. Paslaugų teikėjas atsako bei atlygina visus Pirkėjo nuostolius pagal trečiųjų šalių Pirkėjui pareikštas pagrįstas teisines pretenzijas dėl vykdant šią Sutartį Paslaugų teikėjo ar jo pasamdytų asmenų pažeistų trečioms šalims priklausančių patentų, autorinių ar kitų intelektinės nuosavybės teisių pažeidimų.
   3. Paslaugų teikėjas neturi teisės savarankiškai, be Pirkėjo raštiško sutikimo, naudoti ar disponuoti Paslaugų rezultatu, už kurį Pirkėjas sumokėjo pagal šią Sutartį, ar leisti naudotis Paslaugų rezultato originalu ar jo kopija ar jo dalimis tretiesiems asmenims.
2. **Sutarties galiojimas**
   1. Sutartis įsigalioja Sutarties Šalims ją pasirašius ir galioja iki visiško Sutartyje numatytų įsipareigojimų įvykdymo.
   2. Jei bet kuri šios Sutarties nuostata pripažįstama visiškai ar iš dalies negaliojančia, tai neturi įtakos kitų Sutarties nuostatų galiojimui.
   3. Nutraukus Sutartį, ar jai pasibaigus, lieka galioti Sutarties ir jos priedų nuostatos, susijusios su atsakomybe, atsiskaitymais tarp Šalių pagal Sutartį ir konfidencialumo bei informacijos ir duomenų sunaikinimo įsipareigojimas.
3. **Sutarties keitimas ir nutraukimas**
   1. Sutarties Šalys negali keisti esminių Sutarties sąlygų, jeigu:
      1. jos pakeičiamos numatant naujas sąlygas, kurios, jeigu būtų nustatytos Pirkimo dokumentuose, būtų suteikusios galimybę dalyvauti Pirkimo procedūrose kitiems, nei dalyvavo, tiekėjams;
      2. jos pakeičiamos numatant naujas sąlygas, dėl kurių, jeigu jos būtų nustatytos Pirkimo dokumentuose, laimėjusiu pasiūlymu galėtų būti pripažintas kito, nei Paslaugų teikėjo pasiūlymas;
      3. Pirkimo objektas yra pakeičiamas taip, kad į keičiamą Pirkimo sutartį įtraukiamos naujos (papildomos) prekės, paslaugos ar darbai;
      4. ekonominė Sutarties pusiausvyra pasikeičia Paslaugų teikėjo naudai taip, kaip nebuvo nustatyta pirminės Sutarties sąlygose.
   2. Sutartis jos galiojimo laikotarpiu taip pat gali būti keičiama, kai pakeitimu iš esmės nepakeičiamas Sutarties pobūdis ir bendra atskirų pakeitimų pagal šį punktą vertė neviršija 10 procentų Sutarties vertės.
   3. Visi Sutarties pakeitimai, papildymai ir priedai galioja tik tuo atveju, jei jie yra sudaryti raštu ir Šalių tinkamai pasirašyti.
   4. Sutartis gali būti nutraukta Šalių rašytiniu susitarimu.
   5. Pirkėjas turi teisę dėl bet kokių priežasčių bet kuriuo metu apie tai ne vėliau nei per 60 (šešiasdešimt) kalendorinių dienų pranešusi Paslaugų teikėjui nutraukti šią Sutartį. Tokio nutraukimo atveju Pirkėjas privalo sumokėti Paslaugų teikėjui už iki Sutarties nutraukimo faktiškai suteiktas Paslaugas.
   6. Sutartis gali būti nutraukta vienos iš Šalių iniciatyva dėl esminio kitos Šalies Sutarties pažeidimo, apie tokį nutraukimą įspėjus kitą Šalį raštu ne vėliau kaip prieš 30 kalendorinių dienų.
4. **Informacija ir korespondencija**
   1. Visi pranešimai laikomi tinkamai įteiktais kitai Šaliai, jeigu jie perduoti Šalių atstovams pasirašytinai, išsiųsti registruotu laišku, faksimiliniu ryšiu, adresais, nurodytais šioje Sutartyje.
   2. Pasirašius Sutartį, nuo tvarkybos darbų pradžios iki jų pabaigos, darbo organizavimui bei Sutarties vykdymo kontrolei Šalys skiria šiuos atsakingus darbuotojus:

Pirkėjas – [nurodyti vardą, pavardę], tel. [nurodyti], el. paštas [nurodyti].

Paslaugų teikėjas – [nurodyti vardą, pavardę], tel. [nurodyti], el. paštas [nurodyti].

* 1. Pasikeitus Šalių juridiniams adresams, banko sąskaitų numeriams ir (ar) kitiems rekvizitams, Šalys privalo nedelsiant apie tai informuoti viena kitą. Šalis nepateikusi informacijos prisiima kaltę už dėl to atsiradusius nuostolius.

1. **Informacijos konfidencialumas**
   1. Šalys įsipareigoja neatskleisti, neperduoti ar kitokiu būdu neperleisti tretiesiems asmenims jokios iš Šalies Sutarties vykdymui gautos informacijos, kuri nurodyta kaip konfidenciali, ją saugoti tinkamai ir protingai, laikantis taikytinų profesinių standartų, naudoti šią informaciją tiktai vykdant įsipareigojimus pagal Sutartį, dauginti šią informaciją tiktai tiek, kiek to reikia vykdyti įsipareigojimams pagal Sutartį. Konfidencialumo reikalavimai netaikomi informacijai, kuri yra ar Sutarties galiojimo laikotarpiu tapo vieša, arba be apribojimų atskleista Šalies trečiojo asmens, arba turi būti atskleista pagal galiojančių teisės aktų reikalavimus. Šalis, atskleidusi konfidencialią informaciją, privalo atlyginti kitos Šalies patirtus nuostolius dėl tokio konfidencialios informacijos atskleidimo.
2. **Taikytina teisė**
   1. Sutarčiai taikoma Lietuvos Respublikos teisė.
3. **Ginčų sprendimas**
   1. Ginčai, kylantys iš šios Sutarties, sprendžiami Šalių tarpusavio susitarimu. Šalims nepavykus susitarti per 30 dienų, ginčai sprendžiami Lietuvos Respublikos teismuose pagal Pirkėjo buveinę Lietuvos Respublikos įstatymų nustatyta tvarka.
4. **Kitos nuostatos**
   1. Bet koks šios Sutarties pakeitimas, papildymas ar patikslinimas turi būti sudarytas raštu ir tinkamai pasirašytas Šalių.
   2. Ši Sutartis ir bet kokia kita su Sutarties vykdymu susijusi informacija yra konfidenciali ir nė viena iš Šalių vienašaliu sprendimu neturi teisės šios informacijos, dokumentų ar jų kopijų perduoti trečiosioms šalims, išskyrus įstatymo numatytus atvejus.
   3. Sutartis sudaryta 2 (dviem) egzemplioriais, turinčiais vienodą juridinę galią, po vieną kiekvienai Šaliai.
5. **Pridedama**
   1. [●]

### Šalių adresai, rekvizitai ir parašai

Šalys pareiškia, kad šis Sutartis atitinka jų valią ir tikruosius ketinimus. Patvirtindamos aukščiau išdėstytą, Šalys pasirašė šią Sutartį aukščiau nurodytą dieną:

|  |  |  |
| --- | --- | --- |
| **Pirkėjas** | | **Paslaugų teikėjas** |
| [**pavadinimas**] | | [**pavadinimas**] |
| [**adresas**] | | [**adresas**] |
| Įmonės kodas: | | Įmonės kodas: |
| PVM mokėtojo kodas: | | PVM mokėtojo kodas: |
| Tel. , | | Tel. , |
| El. paštas: | | El. paštas: |
| A. s. | | A. s. |
| Bankas: | | Bankas: |
|  |  | |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas) (vardas, pavardė, parašas)

A. V. A. V.